CELEX: 32021R2092
Language: lt
Date: 2021-11-29 00:00:00
Title: Komisijos įgyvendinimo reglamentas (ES) 2021/2092 2021 m. lapkričio 29 d. dėl leidimo naudoti kalio diformiatą kaip penimų kiaulių ir nujunkytų paršelių pašarų priedą (Tekstas svarbus EEE)

2021 11 30   
               
               
                  LT
               
               
                  Europos Sąjungos oficialusis leidinys
               
               
                  L 427/166
               
            
         KOMISIJOS ĮGYVENDINIMO REGLAMENTAS (ES) 2021/2092
         2021 m. lapkričio 29 d.
         dėl leidimo naudoti kalio diformiatą kaip penimų kiaulių ir nujunkytų paršelių pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti kalio diformiatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (3)
                  
                  
                     prašymas pateiktas dėl leidimo naudoti kalio diformiatą kaip penimų kiaulių ir nujunkytų paršelių pašarų priedą, priskirtiną prie kategorijos „technologiniai priedai“;
                  
               
                     (4)
                  
                  
                     Europos maisto saugos tarnyba (toliau – Tarnyba) 2021 m. gegužės 5 d. priimtoje nuomonėje (2) padarė išvadą, kad siūlomomis naudojimo sąlygomis kalio diformiatas neturi nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad medžiaga nekelia susirūpinimo dėl poveikio kvėpavimo takams ir odai, tačiau dirgina akis. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad medžiaga gali būti veiksmingas technologinis pašarų priedas. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     kalio diformiato vertinimas rodo, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą medžiagą;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą medžiagą, priklausančią priedų kategorijai „technologiniai priedai“ ir funkcinei grupei „rūgštingumo reguliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 29 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  EFSA Journal 2021;19(5):6617.
      
      
         
            PRIEDAS
            
                        Priedo identifikavimo numeris
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        mg/kg visaverčio pašaro, kurio drėgnis yra 12 %
                     
                  
                        
                           Technologinių priedų kategorija
                        
                        
                           Funkcinė grupė: rūgštingumo reguliatoriai
                        
                     
                  
                        1j001
                     
                     
                        Kalio diformiatas
                     
                     
                        
                           Priedo sudėtis
                        
                        Kalio diformiatas: ≥ 98 %
                     
                     
                        Penimos kiaulės
                        Nujunkyti paršeliai
                     
                     
                        –
                     
                     
                        –
                     
                     
                        6 000 
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas.
                                 
                              
                                    2.
                                 
                                 
                                    Didžiausias kalio diformiato kiekis yra 6 000  mg/kg visaverčio pašaro, kurio drėgnis yra 12 %, nepriklausomai nuo to, ar jis naudojamas atskirai kaip rūgštingumo reguliatorius, ar kartu su kitais kalio diformiato šaltiniais.
                                 
                              
                                    3.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jeigu taikant šias procedūras ir priemones šios rizikos negalima išvengti arba sumažinti iki minimumo, priedas ir premiksai turi būti naudojami dėvint asmenines apsaugos priemones, įskaitant akių apsaugos priemones.
                                 
                              
                     
                        2031 m. gruodžio 20 d.
                     
                  
                        
                           Veikliosios medžiagos apibūdinimas
                        
                        Kalio diformiatas
                        CAS Nr. 20642-05-1
                        Einecs Nr. 243-934-6
                        C2H3O4K
                     
                  
                        
                           Analizės metodas
                            (1)
                        
                        Kalio diformiato (išreikšto bendru skruzdžių rūgšties kiekiu) nustatymas pašarų priede, premiksuose ir pašaruose:
                        
                                    —
                                 
                                 
                                    jonų chromatografija su laidumo nustatymu (IC-CD) – EN 17294.
                                 
                              Kalio nustatymas pašarų priede:
                        
                                    —
                                 
                                 
                                    atominės sugerties spektroskopija (AAS), EN ISO 6869, arba
                                 
                              
                                    —
                                 
                                 
                                    induktyviai susietos plazmos atominė emisinė spektrometrija (ICP-AES), EN15510.
                                 
                              
                  
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.